Մենք վերը նշեցինք, որ 1983 թվականին շնորհիվ Ռուբեն Եսայանի հմտության Անգոլայում ՅԱԿ-40 ինքնաթիռը բարեհաջող վայրէջք կատարեց։ Նման մի դեպք էլ տեղի ունեցավ նաև 1996-ին, երբ նրա վարած ԱՆ-12 ծանր բեռնատար ինքնաթիռի շարժիչներից մեկը հանկարծ օդում սկսեց այրվել։ Փորձառու օդաչուն, հանդես բերելով սառնասրտություն, հերոսաբար ինքնաթիռը կարողացավ «սահեցնել» դեպի ներքև, դրանով իսկ թույլ չտալով, որ կրակը հասնի մյուս շարժիչներին։